Der meßner im heimlich gedacht:
»wo sol ich hin? es ist iez nacht;
es ligt ein schne;
e ich schwarz kirssenwaßer bringe,
so stirbt sie e,
oder die sprach ir gar verginge.«
Als er stunt, dacht lang her und hin,
fiel im zu letzt in seinen sin
ein kirssenbaum,
der vor dem dorf stunt auf eim anger,
dacht: »es felt kaum!
das holz ist mit der natur schwanger,
Das es auch hab des waßers kraft,
weil das hat von dem holz sein saft.«
er loff zu dem kirssbaum hinab
und haut mit seiner brexen ab
ein großen ast
und ein prügel daraus im scheitet
hantvöllig fast,
darmit loff er heim und kaum beitet;